**H O T Ă R Â R E**

**privind înscrierea în inventarul domeniului public al Județului Cluj a**

**bunurilor imobile realizate prin lucrările de închidere și ecologizare a Depozitului neconform de deşeuri urbane Dej**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 217 din 18.11.20920 privind înscrierea în inventarul domeniului public al Județului Cluj a bunurilor imobile realizate prin lucrările de închidere și ecologizare a Depozitului neconform de deşeuri urbane Dej propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 38693 din 12.11.2020; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 38693/12.11.2020 şi Avizul cu nr. 38693/26.11.2020 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de :

* Procesul-verbal de recepție la terminarea lucrărilor nr. 26811/06.08.2020;
* Documentul de poziție privind modul de implementare a Proiectului ”Sistem de Management Integrat al Deșeurilor în Județul Cluj”, aprobat prin Hotărârea nr. 2/28 iulie 2010 a Adunării Generale a Asociaților – Asociației de Dezvoltare Intercomunitară ECO – METROPOLITAN CLUJ;
* Hotărârea Consiliului Județean Cluj nr. 224/2010 privind aprobarea Studiului de fezabilitate pentru obiectivul «Sistem de Management Integrat al Deşeurilor În Judeţul Cluj», modificată prin Hotărârile Consiliului Județean Cluj nr. 7/2011, nr. 306/2013 și nr. 35/2020;
* Hotărârea Consiliului Județean Cluj nr. 47/2014 privind aprobarea unor măsuri necesare pentru realizarea Proiectului „Sistem de Management Integrat al Deșeurilor în Județul Cluj";
* Hotărârea Consiliului Județean Cluj nr. 187/2016 privind proiectului cu titlul „Fazarea proiectului Sistem de Management Integrat al Deşeurilor în judeţul Cluj" și a cheltuielilor legate de proiect, modificată prin Hotărârile Consiliului Județean Cluj nr. 24/2017 și 36/2020;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile :

* art. 92 alin. (1), ale art. 173 alin. (1) lit. c) și alin. (5) lit. p), ale art. 284 - 290, ale art. 297 - 301 din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 3, ale art. 792 – 857 și ale art. 858 – 870 din Legea privind Codul civil nr. 287/2009, republicată, cu modificările şi completările ulterioare;
* art. 7 alin. (2) din Legea serviciului de salubrizare a localităților nr. 101/2006, republicată;
* art. 453 – 456 din Legea privind Codul fiscal nr. 227/2015, cu modificările și completările ulterioare;
* art. 6, ale art. 9 lit. i) și j), ale art. 17, ale art. 22, ale art. 27 și ale art. 28 din Legea nr. privind calitatea în construcţii 10/1995, republicată, cu modificările şi completările ulterioare;
* art. 3, ale art. 5, ale art. 22-23 din anexa la Hotărârea Guvernului nr. 273/1994 privind aprobarea Regulamentului de recepţie a lucrărilor de construcţii şi instalaţii aferente acestora, cu modificările şi completările ulterioare;
* art. 22 - 23 din Hotărârea Guvernului nr. 349/2005 privind depozitarea deșeurilor, cu modificările și completările ulterioare;
* pct. 5 din anexa la Ordinul Ministerul Mediului și Gospodăririi Apelor nr. 757/2004 pentru aprobarea Normativului tehnic privind depozitarea deşeurilor, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă înscrierea în Inventarul bunurilor care aparțin domeniului public al Județului Cluj și declararea acestora de interes public judeţean a bunurilor imobile realizate prin lucrările de închidere și ecologizare a Depozitului neconform de deşeuri urbane Dej din cadrul Proiectului "Sistem de Management Integrat al Deşeurilor în Judeţul Cluj", cuprinse **în anexa** care face parte integrantă din prezenta hotărâre.

**Art. 2.** Se constituie dreptul de administrare asupra bunurilor menționate la art. 1 în favoarea Consiliului Județean Cluj.

**Art. 3**. Se emite acordul Județului Cluj pentru înscrierea a dreptului de proprietate publică al Județului Cluj și a dreptului de administrare al Consiliului Județean Cluj asupra bunurilor edificate pe terenurile identificate în carțile funciare:

1. CF nr. 50193 Vad cu nr. cadastral 50193 teren in suprafata de 10251 mp, proprietar municipiul Dej,
2. CF nr. 50347 Vad cu nr. cadastral 50347 – teren in suprafata de 2900 mp, proprietar municipiul Dej,
3. CF nr. 50336 Vad cu nr. cadastral 50336 – teren in suprafata de 5800 mp, proprietar municipiul Dej,
4. CF nr. 50346 Vad cu nr. cadastral 50346 – teren in suprafata de 2000 mp, proprietar municipiul Dej,
5. CF nr. 50539 Vad, nr. cadastral 50539 – teren in suprafata de 1602 mp , proprietar municipiul Dej.

**Art. 4.** Comisia specială de inventariere a domeniului public şi privat a Județului Cluj constituită potrivit art. 289 alin. (2) și (3) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare, și ale art. 5 din anexa la Hotărârea Guvernului nr. 392/2020 privind Normele tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor, va asigura actualizarea Inventarului bunurilor care aparţin domeniului public al Judeţului Cluj aflate în administrarea Consiliului Județean Cluj conform anexei nr. 1 la Hotărârea Consiliului Judeţean Cluj nr. 143/2008 privind însuşirea Inventarului bunurilor care alcătuiesc domeniului public al Judeţului Cluj, cu modificările şi completările ulterioare, în sensul completării acestuia cu bunurile imobile incluse în domeniul public al Judeţului Cluj potrivit art. 1.

**Art. 5. (1)** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Dezvoltare şi Investiţii.

**(2)** Direcția de Administrare a Domeniului Public și Privat al Județului Cluj, care asigură secretariatul Comisiei speciale de inventariere a domeniului public şi privat a Județului Cluj, vă comunica hotărârea tuturor membrilor comisiei în cauză.

**Art. 6.** Prezenta hotărâre se comunică Direcţiei Dezvoltare şi Investiţii, Direcției de Administrare a Domeniului Public și Privat al Județului Cluj, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 217 din 26 noiembrie 2020**

*Prezenta hotărâre a fost adoptată cu 30 de voturi “pentru” și o ”abținere”, fiind astfel respectate prevederile legale privind majoritatea de voturi necesară.*